PÁLYÁZATI FELHÍVÁS
Nyírbátor Város Önkormányzata (4300 Nyírbátor, Szabadság tér 7.) nyilvános pályázatot hirdet a tulajdonát képező, az önkormányzati feladatellátásban feleslegessé vált műszaki eszközcsomag együttes értékesítésére.

1. A pályázat tárgya és jellemzői
Az adásvétel tárgyát egy darab üzemképtelen alapgép és a hozzá tartozó cserélhető munkaeszközök (tartozékok) képezik:
· Alapgép: 1 db LOCUST L 903 típusú univerzális rakodógép
· Rendszáma: YML113
· Alvázszáma: U79W0425KC1WA8169
· Gyártási éve: 2012
· Műszaki érvényessége: 2027.12.06.
· Állapota: Motorhibás, elavult, javítása gazdaságtalan.
· Tartozékok és szerelvények:
· 1 db LOCUST kotró szerelvény
· 1 db kombinált kanál fogakkal
· 1 db betonkeverő kanál
· 1 db raklapvilla
· 1 db trágyavilla
Az eszközök kizárólag együtt, egy csomagban vásárolhatóak meg.

Fontos információ: 
A gép motorhibás és a hidraulika rendszer is teljes felújítást igényel.

A jármű személyesen megtekinthető, időpont egyeztetés céljából kérjük, hogy a varosuzemeltetes@nyirbator.hu e-mail címen szíveskedjenek érdeklődni. 

2. Legalacsonyabb vételár: 1.417.323 Ft + Áfa
A megjelölt összeg alatti pályázatok érvénytelenek.

3. A pályázat benyújtásának feltételei
A pályázatnak tartalmaznia kell: 
· magánszemély esetén nevét, címét, adóazonosítóját
· egyéni vállalkozó és gazdasági társaság esetén nevét, címét, székhelyét, cégjegyzék számát, adószámát, egyéni vállalkozó nyilvántartási számát, a képviseletre jogosult személy elérhetőségét (telefonszám, e-mail cím)
· a meghirdetett legalacsonyabb eladási irányár elfogadását, vagy ettől magasabb vételár meghatározását, a fizetés módját és idejét, valamint nyilatkozatot arról, hogy a megajánlott vételár összegével rendelkezik és szerződéskötés esetén azt átutalással megfizeti. 
Elbírálás: A műszaki eszközcsomag a legmagasabb vételárat ajánló pályázó részére kerül értékesítésre 2026. október 31. napjáig.

4. Benyújtási határidő és módja
· Az ajánlatokat zárt borítékban, személyesen vagy postai úton kell eljuttatni a Nyírbátori Polgármesteri Hivatal címére (4300 Nyírbátor, Szabadság tér 7.).
· A borítékra kérjük ráírni: „Pályázat – LOCUST 903 rakodógép és tartozékai értékesítése”.
A pályázat benyújtásának határideje: 2026. október 8. napja. 

